

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LĖŠŲ SKYRIMO**

2016 m. rugsėjo 6 d. Nr. 34-660

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo, patvirtinto Lazdijų rajono savivaldybės tarybos 2016 m. sausio 29 d. sprendimu [Nr. 5TS-315](http://10.103.1.4:49201/aktai/Default.aspx?Id=3&DocId=37879) „Dėl Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo tvirtinimo“, 5 ir 11 punktais bei atsižvelgdama į Lazdijų rajono savivaldybės neformaliojo vaikų švietimo teikėjų ir jų programų, atitinkančių reikalavimus, sąrašus, patvirtintus Lazdijų rajono savivaldybės administracijos direktoriaus 2016 m. vasario 12 d. įsakymo [Nr. 10V-122](http://10.103.1.4:49201/aktai/Default.aspx?Id=3&DocId=37981) „Dėl Lazdijų rajono savivaldybės neformaliojo vaikų švietimo teikėjų ir jų programų atitikties reikalavimams patvirtinimo“ 1 punktu ir Lazdijų rajono savivaldybės administracijos direktoriaus 2016 m. rugpjūčio 19 d. įsakymo [Nr. 10V-662](http://10.103.1.4:49201/aktai/Default.aspx?Id=3&DocId=40012) „Dėl Lazdijų rajono savivaldybės neformaliojo vaikų švietimo teikėjų ir jų programų atitikties reikalavimams patvirtinimo“ 1 punktu, Lazdijų rajono savivaldybės taryba nusprendžia:

1. Skirti lėšų iš Lazdijų rajono savivaldybės biudžeto Lazdijų rajono savivaldybės neformaliojo vaikų švietimo teikėjų programoms finansuoti pagal priedą.

2. Pripažinti netekusiu galios Lazdijų rajono savivaldybės tarybos 2016 m. vasario 19 d. sprendimą [Nr. 5TS-375](http://10.103.1.4:49201/aktai/Default.aspx?Id=3&DocId=38146) „Dėl lėšų skyrimo“.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Auksė Stirbienė

2016-08-29

Lazdijų rajono savivaldybės tarybos

2016 m. d.

sprendimo Nr.

priedas

**LAZDIJŲ RAJONO SAVIVALDYBĖS NEFORMALIOJO VAIKŲ ŠVIETIMO TEIKĖJŲ FINANSUOJAMŲ PROGRAMŲ SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Neformaliojo vaikų švietimo programos teikėjas** | **Programos pavadinimas** | **KTPRR kodas** | **Mokinių skaičius** | **Grupių skaičius** | **Suma (Eur)** |
| 1. | Lazdijų meno mokykla | Suvaidinkime muziką | 122000105 | 14 | 1 | 1081,00 |
| Meno studija – spalvų paletė | 199900058 | 9 | 1 |
| 2. | Viešoji įstaiga Lazdijų sporto centras | Stipruoliai | 120500171 | 11 | 1 | 2632,00 |
| Judėk muzikos ritmu | 120500168 | 45 | 3 |
| 3. | Viešoji įstaiga  Lazdijų kultūros centras | Folklorinių ir lietuvių liaudies šokių mokymas | 121300009 | 13 | 1 | 9306,00 |
| Folkloriniai šokiai-linksmai rateliu | 120300037 | 12 | 1 |
| Keramikos būrelis „Molinukas“ | 120200031 | 13 | 1 |
| Pramoginių – sportinių šokių mokymas | 120300015 | 33 | 4 |
| Pažinkime senolių gyvenimą per folklorinį šokį ir žaidimus | 121300005 | 15 | 1 |
| Folkloriniai šokiai ir rateliai | 121300011 | 20 | 1 |
| Dailės terapija | 120200378 | 13 | 1 |
| Šiuolaikinis šokis | 120300017 | 7 | 1 |
| Medijų sklaida-pažintinis kinas | 121200046 | 17 | 1 |
| Atskleisk savąjį Aš piešdamas ir tapydamas | 120200017 | 7 | 1 |
| Teatras gyvenime ir gyvenimas teatre | 120400015 | 31 | 4 |
| Etninės kultūros būrelis „Bitelė“ | 121300008 | 17 | 1 |
| 4. | Sveikos gyvensenos klubas „Mens sana in corpore sano“ | Plaukimas – sveikatos šaltinis | 120500840 | 37 | 2 | 1739,00 |
| 5. | Lietuvos šaulių sąjunga | Lietuvos šaulių sąjungos Lazdijų rajono jaunųjų šaulių ugdymo programa | 121500017 | 145 | 7 | 6815,00 |
| 6. | Vytautas Norušis (laisvasis mokytojas) | Tobulėk ir būk stiprus | 120500275 | 11 | 1 | 517,00 |
| 7. | Roma Juškauskienė (laisvasis mokytojas) | Pažink save ir pasaulį per žodį, teatrą, fizinį aktyvumą | 122000488 | 33 | 1 | 2350,00 |
| Domėkis, žaisk, judėk, tobulėk | 122000489 | 17 | 1 |
| 8. | Artūras Mačionis (laisvasis mokytojas) | Tinklinis | 120500206 | 14 | 1 | 2256,00 |
| Judrieji žaidimai | 120500208 | 17 | 1 |
| Gatvės gimnastika | 122000177 | 17 | 1 |
| 9. | Laima Stankevičienė (laisvasis mokytojas) | Kurdamas auginu save | 121100088 | 18 | 1 | 846,00 |
| 10. | Drąsutis Targauskas (laisvasis mokytojas) | Vaikų futbolo treniruotės | 120500185 | 22 | 2 | 1034,00 |
| 11. | Teisutis Targauskas  (laisvasis mokytojas) | Krepšinio būrelis | 120501013 | 13 | 1 | 611,00 |
| 12. | Nerijus Šidlauskas  (laisvasis mokytojas) | Futbolo paslaptys | 120500699 | 52 | 3 | 2444,00 |
| 13. | Asta Bagdonienė (laisvasis mokytojas) | Mus vienija sportas | 120501183 | 23 | 1 | 1081,00 |
| Iš viso: | | | | 696 vaikai | | 32712,00 |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LĖŠŲ SKYRIMO“ PROJEKTO**

**AIŠKINAMASIS RAŠTAS**

2016 m. rugpjūčio 29 d.

Lazdijų rajono savivaldybės tarybos sprendimo „Dėl lėšų skyrimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 17 punktu, Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo, patvirtinto Lazdijų rajono savivaldybės tarybos 2016 m. sausio 29 d. sprendimu [Nr. 5TS-315](http://10.103.1.4:49201/aktai/Default.aspx?Id=3&DocId=37879) „Dėl Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo tvirtinimo“, 5 ir 11 punktais bei atsižvelgdama į Lazdijų rajono savivaldybės neformaliojo vaikų švietimo teikėjų ir jų programų, atitinkančių reikalavimus, sąrašus, patvirtintus Lazdijų rajono savivaldybės administracijos direktoriaus 2016 m. vasario 12 d. įsakymo [Nr. 10V-122](http://10.103.1.4:49201/aktai/Default.aspx?Id=3&DocId=37981) „Dėl Lazdijų rajono savivaldybės neformaliojo vaikų švietimo teikėjų ir jų programų atitikties reikalavimams patvirtinimo“ 1 punktu ir Lazdijų rajono savivaldybės administracijos direktoriaus 2016 m. rugpjūčio 19 d. įsakymo [Nr. 10V-662](http://10.103.1.4:49201/aktai/Default.aspx?Id=3&DocId=40012) „Dėl Lazdijų rajono savivaldybės neformaliojo vaikų švietimo teikėjų ir jų programų atitikties reikalavimams patvirtinimo“ 1 punktu.

**Šio sprendimo projekto tikslas –** skirti lėšų iš savivaldybės biudžeto (iš Europos Sąjungos finansinės paramos ir bendrojo finansavimo lėšų) NVŠ mokinio krepšeliui finansuoti Lazdijų rajono savivaldybės neformaliojo vaikų švietimo programoms vykdyti. Lazdijų rajono savivaldybei skirta paslaugoms 32731,81 eurų 4 mėnesiams.

Siekiant sudaryti geresnes sąlygas mokyklinio amžiaus vaikų užimtumui, socializacijai ir gebėjimų plėtotei, neformaliajam vaikų švietimui (NVŠ) skiriamas dalinis finansavimas-krepšelis – iki 15 eurų per mėnesį. NVŠ lėšomis NVŠ programas įgyvendinti gali visi neformaliojo vaikų švietimo teikėjai, išskyrus mokyklas, teikiančias bendrąjį ugdymą, atitinkantys Švietimo ir mokslo ministerijos bei Lazdijų rajono savivaldybės tarybos nustatytus reikalavimus. NVŠ krepšelio lėšomis finansuojama viena vaiko pasirinkta programa. Neformaliojo vaikų švietimo teikėjai patikslino būrelius lankančių vaikų sąrašus Mokinių registre. Norą dalyvauti neformaliojo vaikų švietimo programose pareiškė 696 vaikai 29 programose. Atsižvelgiant į gautas lėšas ir užsiregistravusių vaikų skaičių, mūsų savivaldybėje, vadovaujantis Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo, patvirtinto Lazdijų rajono savivaldybės tarybos 2016 m. sausio 29 d. sprendimu [Nr. 5TS-315](http://10.103.1.4:49201/aktai/Default.aspx?Id=3&DocId=37879) „Dėl Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo tvirtinimo“ 8 punktu, 1 vaikui mėnesiui tenka 11,75 eurų, šiuo Lazdijų rajono savivaldybės tarybos sprendimo projektu finansavimas skirtas 4 mėnesiams (rugsėjo mėn.– gruodžio mėn.).

**Kokių pozityvių rezultatų laukiama** – pagerės mokinių popamokinis užimtumas, bus sudarytos geresnes sąlygos mokyklinio amžiaus vaikų užimtumui, socializacijai ir gebėjimų plėtotei.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

**Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

**Rengiant projektą gauti specialistų vertinimai ir išvados** – dėl sprendimo projekto pastabų ir pasiūlymų negauta.

**Sprendimo projektą parengė** Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė